**Orxan Aras** (türkcə:Orhan Aras) (1966, Quzugüdən) — Türkiyənin mühacir yazıçısı, tərcüməçisi və publisisti; Almaniya Yazarlar Birliyinin üzvü, Azərbaycan Yazıçılarlar Birliyi fəxri üzvü.

Həyatı
------

Orhan Aras 1966-cı ildə Türkiyənin Iğdır şəhərinin Quzugüdən kəndində anadan olmuşdur. Yazıçının mənsub olduğu Quzugüdənli əşirəti Prof. Faruq Sümərə görə, Səlcuqlularla birlikdə Anadoluya gəlmiş, Səfəvilər dönəmində Təbrizə köçmüş, 1560-cı illərdə təkrar Anadoluya geri dönmüşlər. Akademik Ziya Bünyadovun "İrəvannın icmal dəftəri" adlı araşdırmasında isə quzugüdənlilərin İrəvan əhalisi olaraq qeydə alındığı göstərilmişdir.

Yazar ilk təhsilini Quzugüdən kəndində, orta təhsilini Iğdırda, internat məktəbini isə Ərzurum tamamlamışdır.

1982-ci ildə Almaniyaya mühacirət edən Orhan Aras öncə Bochum Universitesində Prof. Herman Varinin Türkoloji dərslərinə qatılmış, daha sonra İqtisadiyyat fakültəsini bitirmişdir.

Yaradıcılığı
------------

Əsərlərini almanca yazan Azərbaycan yazıçısı Əsəd bəy (Qurban Səid) haqqında Berlində apardığı araşdırmalar və türkcə və almanca nəşr etdirdiyi "Əsəd bəyin həyatı və jurnalistliyi" adlı araşdırmasıyla 2016-cı ildə filologiya üzrə fəlsəfə doktoru adını almışdır.

2009-ci ildə "Platform" dərgisinin düzənlədiyi şeir yarışmasında "Ağlama nə olursun" şeiri ilə birincilik ödülü alan Orhan Aras, 2020-ci ildə Avropanın ən önəmli qurumlarından olan POYAD tarafından ilin yazıçısı seçilmişdir.

Hazırda Almanyada yaşayan və Almaniya Yazarlar Birliyinin üzvü olan Orhan Aras, eyni zamanda, Azərbaycan Yazıçılarlar Birliyi fəxri üzvüdür.

Almanyada yayımlanan "Referans" və "Art/Kultur" dərgisinin yayın müdirliyi vəzifəsini icra etməkdədir. Yazıları Türkiyədə "dibace.net", Azərbaycanda 525-ci qəzet və "Ədəbiyyat qəzeti" və başqa mətbuat orqanlarında dərc olunmaqdadır.

Orhan Aras almanca, türkcə və azərbaycanca yayımlanmış müxtəlif roman, şeir və araşdırma kitablarının müəllifidir. O həmçinin almancadan türk dilinə bir sıra əsərləri tərcümə etmişdir.

Ailəlidir.

Kitabları
---------

### Türkcə

1. Karabağ’ın Gözyaşları (şiir). İstanbul: Hamle Yayınları 1997
2. Azerbaycan Davamız. İstanbul: Hamle Yayınları, 1998
3. Ayrılığın Rengi Hüzün. İstanbul: Boyut Yayınları, 2002
4. Aşklar Daha Ölmedi (şiir). İstanbul: Boyut Yayınları, 2003
5. Son Cennet. İstanbul: Anfora Yayınları, 2008
6. Kaşgar’dan Berlin’e Portreler ve Kitaplar. Ankara: Berikan Yayınları 2013
7. Oryantalistmi. Ankara: Aktif Düşünce Yayınları, 2017
8. Ah Türkiye Ah. İstanbul: Zengin Yayıncılık, 2017
9. Avrupa Türklerinin Geleceği. Köln: Winterwork Yayınları, 2018
10. Avrupa’da Türk Lobisi ve Diasporası. Köln: Pem Yayınları, 2019
11. Mavi Gözlerin Aşkı. Köln: Pem Yayınları, 2019

### Almanca

1. Deutschland Gib Mir Ein Wenig Liebe (Erubli Verlag, Hamburg, 2008
2. Essad Bey (Köln, Pem Verlag,) 2019
3. Die Liebe Der Bluen Augen (Köln,) Pem Verlag, 2019

### Azərbaycan dilində

1. Xoş gördük gözəl yurdum (Bakı,) 2007
2. Son cənnət (Bakı, 2017).

1. Avropada Azərbaycan diasporu və lobbisi (Köln,) 2019

### Tərcümələri (Almancadan türkcəyə)

1. Kurban Said. Ali ve Nino (roman)
2. Kurban Said. İstanbullu Kız (roman)

İstinadlar
----------

1. ↑  "Orhan Aras". 2020-02-19 tarixində arxivləşdirilib. İstifadə tarixi: 2020-02-19.

Xarici keçidlər
---------------

* İllər öncəsinə döndüm, qayıtdım... - Orhan ARAS
* İdeal Muğanna - Orxan Aras Almaniyadan yazır